Trollip sê nee vir adjunk se luukse motor | Maroela Media
Trollip het in 'n verklaring gesê die vorige administrasie het die aankoop van die voertuig voorgelê, aangesien die adjunk-burgemeester se bestaande voertuig nie meer diensbaar was nie. "Na oorweging het ek besluit om die bestelling aan te pas na 'n meer bekostigbare voertuig wat plaaslik vervaardig word, teen byna helfte van die prys, naamlik 'n VW Tiguan," het hy gesê.
Hy het gesê die burgemeestersmotor word in lyn met die metro se nuwe kostebesparingsmaatreëls ten volle deur VW geborg en die speaker se munisipale voertuig is 'n tweedehandse Toyota Fortuner. Al die lede van die burgemeesterskomitee en ander raadslede gebruik hul persoonlike voertuie.
"Die Nelson Mandelabaai-munisipaliteit sal nie meer duur luukse motors aankoop nie. Die geld wat op luukse voertuie bestee sou word, sal nou gebruik word om dienslewering te verbeter en die ekonomie te groei om werksgeleenthede te skep," het Trollip gesê.
Trollip het vroeër ook aangekondig dat geen Nelson Mandelabaai-amptenare of openbare verteenwoordigers meer toegelaat sal word om op plaaslike vlugte eerste- of besigheidsklas te vlieg nie.
Yippie mooi so! Leer hulle n les.
Skitterend Mr Trolling, skitterend!
Die DA beïndruk my al hoe meer. Hou so aan DA. Julle maak ons trots
Mooi so Mnr Trollip. Al die bietjies maak 'n baie groot verskil op die lang duur. Die mense gaan bly wees wanneer daai verskil sigbaar is deur werksgeleenthede wat geskep word.